[{"text_idx": "#000000", "text": "Mumbai on sama po\u0308o\u0308rane, nagu me seda eelmisest korrast ma\u0308letasime, ja suudab endiselt esimesel hetkel s\u030cokeerida. Aga see on magus s\u030cokk, segu hirmust, a\u0308revusest ja po\u0303nevusest. Esimese elamuse eest hoolitses meie taksojuht, kes oli to\u0303ena\u0308oliselt filmi \u201cKiirus\u201d mo\u0303ju all vo\u0303i tahtis nii endale kui ka meile u\u0308mbersu\u0308nni na\u0308ol kiirkorras uue vo\u0303imaluse anda. Soovitan seda atraktsiooni \u2014 lennujaamast hullumeelse taksojuhiga ko\u0303rvulukustava tuututamise saatel hommikuse tipptunni ajal hotelli so\u0303ita \u2014 ko\u0300igile Mumbai ku\u0308lalistele."}, {"text_idx": "#000001", "text": "Esimene ka\u0308ik pa\u0308rast mo\u0303netunnist kohtingut Une-Matiga viis meid otse loomulikult legendaarsesse Leopoldi kohvikusse, kus oli suureks ro\u0303o\u0303muks Kingfisherit laiali kandmas palju tuttavaid na\u0308gusid."}, {"text_idx": "#000002", "text": "Hinnad on mo\u0303ne aastaga tublisti juurde vo\u0303tnud nii toidul kui ka o\u0303llel. Pint Kingfisherit maksab Leopoldis, mille hinnatase on u\u0308le keskmise, 300 ruupiat ehk 3.55 eurot. Vo\u0303ikana (kahele), mida so\u0303ime, 460 ruupiat ehk 5.44 eurot. Aga see on Mumbai, pidagem meeles."}, {"text_idx": "#000003", "text": "PS. Kui kedagi peaks huvitama, kuidas arenes meie pakkimisdraama lennujaamas, siis vo\u0303ime mo\u0303ningase pettumusega nentida, et meie seljakottide kaal ei paistnud peale meie enda mitte kedagi kottivat, oleksime vo\u0303inud ka toidukilesse ma\u0308ssitud elevandi ka\u0308sipagasi pa\u0308he pardale vo\u0303tta, arvestades mo\u0303ne kaasreisija kotikuhja."}, {"text_idx": "#000004", "text": "PPS. Tore detail ainevahetuse maailmast (andestatagu meile sellised intiimsused, aga Indias ei saa neist kuidagi mo\u0308o\u0308da vaadata): kui tavaliselt olen mina see, kes iga bakteri ko\u0303rvale su\u0308si peab neelama, siis seekord on Ahto suutnud enda seedekulglas uute eluvormide koloonia rajada juba enne esimese India toidu so\u0308o\u0308mist. No lubage muiata, ta ei va\u0308sinud ju toonitamast, kuidas ma peaksin end bakteritega rohkem harjutama."}, {"text_idx": "#000005", "text": "2 thoughts to \u201cSalaam, Bombay!\u201d"}, {"text_idx": "#000009", "text": "Leave a Reply Cancel reply"}, {"text_idx": "#000011", "text": "Kes ja mis? Mina olen Inge, veetnud suure osa elust tekste toimetades ja vahel ka ise kirjutades. Minu viimatine ta\u0308htsaim kirjatu\u0308kk oli lahkumisavaldus. Kaalusin selle kompositsiooni ning juht- ja ko\u0303rvalmotiive oma peas kaks aastat ning 2018. aasta ma\u0308rtsis sai see ka avaldatud. 13. aprillil po\u0303rutasime koos graafilisest disainerist elukaaslase Ahtoga aastaks Aasiasse, etteka\u0308a\u0308ndeks keskeakriis, et toita oma lo\u0303putut isu uute vaadete, lo\u0303hnade ja maitsete ja\u0308rele. Meiega saab u\u0308hendust meiliaadressil reis a\u0308tt kriips punkt net."}]